ฉีดครบกลางปี 61 จากนั้นจนถึงสิ้นปี 61 กระตุ้นหลายเข็มมาก น่าจะประมาณ 7 เข็ม // กระตุ้นอีกที ปลายๆ ปี 62 จำนวน 3 เข็ม// กระตุ้นอีกที 18 และ 21 ต.ค 63 // มาวันนี้ โดนข่วนอีกแผลไม่ยาวประมาณไม่ถึง 1 ซม. แต่เลือดซิบๆ ต้องฉีดอีกไหม
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สไปแล้วเมื่อปี 2561 และได้ฉีดกระตุ้นไปอีกหลายครั้ง โดยล่าสุดฉีดไปเมื่อวันที่ 18 และ 21 ต.ค.63 เมื่อโดนสัตว์ข่วนอีกในวันนี้วันที่ 14 ธ.ค.63 อาจไม่จำเป็นต้องไปฉีดกระตุ้นอีก แต่ให้ไปฉีดกระตุ้น 1 เข็มในอีก 2 ปี นับจากวันที่ 21 ต.ค. 63 คือในวันที่ 21 ต.ค.65 เลยค่ะ ทั้งนี้ เพราะว่าเมื่อเราฉีดวัคซีนป้องกันพิษสุนัขบ้าครบคอร์ส 4 หรือ 5 เข็มแล้ว ร่างกายก็จะมีภูมิคุ้มกันในการป้องกันการเกิดโรคไปได้นานประมาณ 1 ปี และหากได้ทำการฉีดกระตุ้นอย่างน้อยที่ 1 ปีหลังจากฉีดเข็มสุดท้าย ร่างกายก็จะมีภูมิคุ้มกันในการป้องกันการเกิดโรคไปได้นานประมาณ 2-3 ปี และหากต้องการคงระดับภูมิคุ้มกันให้สูงเพียงพอในการป้องกันการเกิดโรคไปได้อย่างต่อเนื่อง (ซึ่งจะทำในกรณีที่ต้องมีการสัมผัสสัตว์บ่อยๆ ทำงานเกี่ยวกับสัตว์ เป็นต้น) ก็ให้ฉีดกระตุ้นทุก 2-3 ปีค่ะสำหรับบาดแผลที่โดนข่วนในครั้งนี้ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ